Qaanaaq

Qaanaaq ye una llocalidá, cabeza del conceyu del mesmo nome nel noroeste de Groenlandia. Ye la única población na rexón d'Avannaa (Avannaa). Se fundó dempués de que la población de Thule se convirtiera nuna base aerea dellos Estaos Xuníos. Naquel momentu, los habitantes groenlandeses de Thule foron realoxaos en Qaanaaq. Qaanaaq (el nucleu) tien 640 habitantes, y el conceyu completu 850 (datos del 1 de xineru de 2005). Amás del nucleu, hai cinco pueblos (poblaos):
Savissivik, 78 habitantes, na fastera septentrional de la Bahía de Melville, al sur del conceyu.
Moriusaq 21 habitantes, a unos 30 km de la Base aerea de Thule
Qeqertat 22 habitantes (na islla principal d'Harward Øer)
Qeqertarsuaq 2 habitantes (nuna islla, Herbert Ø)
Siorapaluk 87 habitantes (el llugar humanu pobláu naturalmente más septentrional del mundiu: llatitú 77°47'N)

Tolos pueblos tan perdiendo población, y sos habitantes se tan treslladando a la ciudá. Anguaño'l númberu de pueblos yera mayor, pero dalgunos foron abandonaos. Na actualidá, Qeqertarsuaq s’atopa práuticamente abandonáu. Esti procesu de concentración nes ciudaes se pue ver a lo llargo de toa Groenlandia.

78 km al noroeste de Siorapaluk s’atopa Etah, un pueblu abandonáu qu'en xu día foi'l más septentrional del mundiu, con llatitú 78°19'N).

El conceyu tien un área de 225.500 km², una gran parte dellos cuáles tan cubiertos pol xelu. Llenda al sur col conceyu d'Upernavik, al este col Parque Nacional del Noreste de Groenlandia, al norte col océanu Árticu, y al oeste col estrechu de Nares, que separa Groenlandia Septentrional de la islla d'Ellesmere de Nunavut (Canadá).

La Base aérea de Thule (Pituffik), (qu'al igual que'l Parque Nacional del Noreste de Groenlandia nun forma parte de Qaanaaq ni de nengún otru conceyu) forma parte de la rede de radares d'alerta dellos Estaos Xuníos, unes instalaciones mui importantes nel récente débate sobre la defensa nacional. L'actualización dellos sistemes de defensa causa ficciones con Groenlandia y Dinamarca (Groenlandia forma parte del Reinu de Dinamarca). El 22 de xineru de 1968, un B-52 Stratofortress s'estrelló diez quilómetros al sur de la Base Aerea de Thule, accidente nel que se perdieron varies bombes nucleares y restos del avión quedaron esparcíos pola zona.

Cerca de Qaanaaq s’atopa una delles construcciones más altes del mundiu, Radio Mast Thule, de 410 metros d'altura.

Air Greenland opera servicios a Qaanaaq.

 Referencies 

 Enllaces esternos 

Qaanaaq, Greenland website

Categoría:Llocalidaes de Groenlandia